Nej. Du har ret til at holde fædreorlov, og Ligebehandlingsloven beskytter også mænd mod opsigelse, der har noget at gøre med orlov i forbindelse med barsel. Hvis du har mistanke om eller mener, at du er blevet fyret på grund af fædreorlov, så kontakt din lokale HK-afdeling på tlf.: 7011 4545. Afdelingen kan hjælpe dig med at undersøge sagen nærmere og finde ud af, om der er grundlag for at rejse en sag.